Diari Oficial de la Generalitat Valenciana


Sumari del DOGV 5695, del 04-02-2008 (2008/513)

Bases de la convocatòria per a la selecció de quatre auxiliars d'administració general, una reservada per al torn de discapacitat.
----------------------------------------------------------------------------------------------------------------------------------

### Dades del document

Número de DOGV
:   5695

Data del DOGV
:   04-02-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/513


Data del document
:   18-12-2007

Organisme emissor
:   Ajuntament d'Albal

Tipus de document
:   Convocatòria

Descriptors 

:   * Albal
    * concurs administratiu
    * professió administrativa
    * administració local

Bases de la convocatòria per a la selecció de quatre auxiliars d'administració general, una reservada per al torn de discapacitat. [2008/513]  
Resolució de l'Alcaldia número 2007/2217, de 18 de desembre de 2007, per la qual es convoca el procés de selecció per a la provisió, per un funcionari de carrera, de quatre places d'auxiliar administratiu, una reservada per a torn de discapacitat, d'acord amb les següents bases.  
Primera. Objecte de la convocatòria  
És objecte de la present convocatòria la provisió, per un funcionari de carrera, de quatre places d'auxiliar administratiu, una reservada per a torn de discapacitat, pertanyent a l'escala d'administració general, subescala auxiliar, denominació auxiliar d'administració general, grup D segons l'article 25 de la Llei 30/1984, de 2 d'agost, de Mesures de Reforma de la Funció Pública, inclosa en l'oferta d'ocupació pública d'este ajuntament corresponent a l'any 2007, aprovada per l'Acord del Ple de l'Ajuntament de data 25 de gener de 2007, i publicada en el Boletín Oficial del Estado número 78 de data 31 de març de 2007.   
Si la plaça oferida per torn de discapacitat no és coberta per este procediment de selecció, s'incrementaran les que es proveïsquen per torn d'accés lliure.  
Segona. Normativa aplicable  
El procés selectiu s'ajustarà al que disposen les presents bases i per la següent normativa:  
- Llei 7/2007, de 12 d'abril, de l'Estatut Bàsic de l'Empleat Públic.  
- Llei 30/1984, de 2 d'agost, de Mesures per a la Reforma de la Funció Pública.  
- Llei 7/1985, de 2 d'abril, Reguladora de les Bases del Règim Local.  
- Reial Decret Legislatiu 781/1986, de 18 d'abril, pel qual s'aprova el text refós de les disposicions legals vigents en matèria de règim local.  
- Decret Legislatiu, de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, i la seua modificació aprovada per la Llei 8/1995, de 29 de desembre, de la Generalitat Valenciana.  
- Decret 33/1999, de 9 de març, del Consell de la Generalitat Valenciana, pel qual s'aprova el Reglament de Selecció, Provisió de Llocs de Treball i Carrera Administrativa del personal inclòs en l'àmbit d'aplicació de la Llei de la Funció Pública Valenciana.  
- Reial Decret 896/1991, de 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció dels funcionaris de l'administració local.  
- Reial Decret 364/1995, de 10 de març, pel qual s'aprova el Reglament General d'Ingrés del personal al Servei de l'administració General de l'Estat i de Provisió de Llocs de Treball i Promoció Professional dels Funcionaris Civils de l'administració General d'Estat.  
Tercera. Dels requisits dels aspirants  
Només podran optar al torn de discapacitats aquells aspirants amb minusvalideses de grau igual o superior al 33 per cent i que ho formulen expressament en la sol·licitud de participació seguint les instruccions establides en l'apartat següent.  
Segons el que disposa l'article 12 del Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, així com en la Llei 17/1993, de 23 de desembre, sobre l'Accés a Determinats Sectors de la Funció Pública dels Nacionals dels Altres Estats Membres de la Unió Europea, per a ser admés a estes proves selectives caldrà:  
1. Nacionalitat: tenir la nacionalitat espanyola o la d'un dels restants estats membres de la Unió Europea o d'aquells estats a què els siga aplicable la lliure circulació de treballadors, en els termes que disposa la llei estatal que regula esta matèria.   
2. Edat: tenir complits 16 anys i no excedir, si és el cas, de l'edat màxima de jubilació forçosa.  
3. Titulació: estar en possessió del títol de Graduat Escolar, Formació Professional de primer grau o equivalent, o en condicions d'obtenir-lo en la data en què acabe el termini de presentació d'instàncies. S'acreditarà mitjançant el títol expedit per l'autoritat acadèmica competent, qui certificarà, a més, sobre les equivalències. En el cas de titulacions obtingudes en l'estranger caldrà estar en possessió de la credencial que n'acredite l'homologació.  
4. Compatibilitat funcional: posseir la capacitat física i psíquica necessària per a l'exercici de les funcions del lloc de treball oferit.  
5. Habilitació: no haver sigut separat o separada mitjançant un expedient disciplinari del servei de qualsevol de les administracions o institucions públiques, ni trobar-se inhabilitat per a l'exercici de funcions públiques.  
Les condicions per a ser admesos a les proves, hauran de complir-se en el moment de finalització del termini de presentació de sol·licituds i mantenir-se durant tot el procés selectiu, fins al moment de la presa de possessió.  
Adaptacions per a la realització de les proves:  
- El tribunal establirà, per a les persones discapacitades que així ho sol·liciten, les adaptacions necessàries per a la realització de les proves. A este efecte, els interessats hauran de formular la petició corresponent en la sol·licitud de participació en la present selecció.  
Quarta. Presentació d'instàncies  
Les persones que desitgen participar en la present convocatòria hauran de sol·licitar-ho mitjançant una instància que s'adreçarà a la Presidència de la corporació i que es presentarà al Registre General durant el termini de 20 dies naturals, comptadors a partir de l'endemà de la publicació de l'extracte de la present convocatòria en el Boletín Oficial del Estado. Les bases es publicaran, així mateix, en el Diari Oficial de la Comunitat Valenciana i en extracte en el Butlletí Oficial de la Província.  
Les instàncies podran presentar-se igualment en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú.  
El model d'instància per a prendre part en les proves selectives serà facilitat gratuïtament per l'Ajuntament (Oficina d'Informació), o bé pot ser descarregat de la pàgina web municipal (http://www.Albal.es).  
Junt amb la instància s'acreditaran documentalment, mitjançant una còpia compulsada, tots aquells mèrits que hagen de valorar-se en la fase de concurs.  
Els aspirants amb minusvalideses que sol·liciten mesures d'adaptació hauran d'assenyalar en la instància el tipus de discapacitat: física, psíquica o sensorial. Podran sol·licitar les mesures d'adaptació que necessiten, d'acord amb la classificació següent:  
- Eliminació de barreres arquitectòniques i taula adaptada a la cadira de rodes.  
- Ampliació del temps de duració de les proves. Per a poder sol·licitar esta mesura d'adaptació, l'aspirant haurà d'adjuntar un certificat expedit per l'òrgan oficial competent que especifique el diagnòstic i el temps d'ampliació que sol·licite.  
- Augment de la grandària dels caràcters del qüestionari, per dificultat de visió.  
- Necessitat d'intèrpret, a causa de sordesa.  
- Sistema braille d'escriptura o ajuda d'una persona, per invident.  
- Altres, especificant quines.  
La instància haurà d'anar acompanyada del justificant d'haver ingressat els drets d'examen, establits en 48,08 euros; caldrà adjuntar a la instància un resguard acreditatiu del seu ingrés directe o per transferència en el compte 0030/3104/44/9405506603, obert a nom de l'Ajuntament d'Albal al Banco Español de Crédito, fent constar en la transferència el concepte i nom de l'aspirant. Si el pagament s'efectua mitjançant gir postal o telegràfic, es consignarà en la instància el número de gir i se n'adjuntarà un justificant.  
De conformitat amb el que disposa l'article 6 de l'ordenança reguladora de la taxa per la prestació de serveis administratius en processos de selecció de personal de l'Ajuntament d'Albal, gaudiran d'exempció aquells subjectes passius que en el moment de presentar la sol·licitud es troben en situació de desocupació, havent de presentar, a fi d'acreditar fefaentment esta circumstància, un certificat de l'INEM on haurà de constar la situació de desocupat i no ser perceptor de cap tipus de subsidi. Este certificat haurà d'haver sigut expedit com a màxim un mes abans a la data de presentació de la instància per a concórrer a la convocatòria corresponent.  
Així mateix, d'acord amb el que disposa l'article 4 de la Llei 9/1999, de 30 de desembre, de Mesures Fiscals, de Gestió Administrativa i Financera i d'Organització de la Generalitat, les persones amb discapacitat igual o superior al 33% estan exemptes del pagament dels drets d'examen. Hauran de presentar un certificat de la conselleria de Benestar Social o òrgan competent d'altres administracions públiques que acredite una discapacitat igual o superior a 33%.  
Per a ser admesos i prendre part en les proves selectives, a més de les seues circumstàncies personals, els sol·licitants hauran de manifestar en les instàncies que compleixen tots els requisits exigits, referits sempre a la data d'expiració del termini assenyalat per a la presentació d'instàncies, i que es comprometen a prestar el preceptiu jurament o promesa. Estes condicions s'hauran de mantenir al llarg de tot el procés selectiu durant el qual, en qualsevol moment, podran ser requerits els aspirants per a efectuar les comprovacions oportunes.  
Segons l'article 26.3 del Reial Decret Legislatiu 2/2004, de 5 de març, pel qual s'aprova el Text Refós de la Llei Reguladora de les Hisendes locals, pertocarà la devolució dels drets d'examen quan no es realitze el fet imposable per causes no imputables al subjecte passiu. En conseqüència, no pertocarà la devolució de la taxa ingressada en els supòsits d'exclusió definitiva de les proves per causes imputables a l'interessat, com ara l'incompliment dels requisits de la convocatòria o la no-presentació dins del termini de les instàncies i els documents.  
Cinquena. De l'admissió dels aspirants  
Una vegada haja finalitzat el termini d'admissió d'instàncies, per una resolució de l'Alcaldia s'aprovaran les llistes provisionals d'aspirants admesos i exclosos, que es faran públiques en el Butlletí Oficial de la Província de València, tauler d'edictes i pàgina web de l'Ajuntament, i es concedirà un termini de deu dies hàbils per a reclamacions. Les reclamacions esmentades, si n'hi ha, seran acceptades o rebutjades en la resolució per la qual s'aproven les llistes definitives, dictada així mateix per l'Alcaldia Presidència i que es faran públiques, així mateix, en la forma indicada. La publicació de la resolució esmentada serà determinant dels terminis a l'efecte de possibles impugnacions o recursos.  
En el supòsit de no presentar-s'hi cap reclamació, les llistes provisionals esdevindran automàticament definitives, i es farà constar en la resolució de l'Alcaldia.  
Els errors de fet podran esmenar-se en qualsevol moment, d'ofici o a petició de l'interessat.  
En tot cas, amb l'objecte d'evitar errors i, en cas que es produïsquen possibilitar-ne l'esmena dins del termini i la forma escaient, els aspirants comprovaran, fefaentment, no sols que no figuren en la relació d'exclosos sinó, a més, que els seus noms consten en la d'admesos.  
Si en qualsevol moment del procés selectiu el tribunal s'assabenta que algun dels aspirants no posseeix la totalitat dels requisits exigits en estes bases, amb audiència prèvia de l'interessat es proposarà la seua exclusió a l'alcalde president de l'Ajuntament, indicant les inexactituds o falsedats formulades per l'aspirant en la sol·licitud d'admissió a les proves selectives i als efectes procedents.  
Sisena. Dels altres tràmits previs a la realització de les proves i del tribunal qualificador  
La composició del tribunal qualificador serà la següent:  
President: funcionari amb habilitació de caràcter nacional.   
Secretari: el de la corporació o funcionari al servei d'esta en qui delegue, amb veu i vot.  
Vocals:   
- Un representant de la Generalitat Valenciana, designat per l'òrgan competent de la corresponent conselleria.  
- Dos funcionaris de carrera d'esta o una altra corporació designats per l'Alcaldia  
- Dos membres en representació dels funcionaris designats per la Junta de Personal.  
La designació dels membres del tribunal inclourà la dels respectius suplents, i es farà pública junt amb la llista provisional d'admesos i exclosos, en el Butlletí Oficial de la Província de València, al tauler d'edictes i la pàgina web de l'Ajuntament.  
El tribunal podrà demanar els serveis dels assessors tècnics que considere oportuns per a analitzar qüestions concretes del procés selectiu. El tribunal podrà, així mateix i en qualsevol moment, requerir als aspirants que n'acrediten la personalitat; amb este objecte hauran d'anar proveïts del document nacional d'identitat o un altre document acreditatiu.   
L'Ajuntament sol·licitarà als òrgans corresponents la designació dels respectius representants, que haurà d'efectuar-se en el termini dels 20 dies següents a la recepció de la sol·licitud.  
La composició del tribunal serà tècnica i els vocals hauran de posseir un nivell de titulació o especialització iguals o superiors als exigits per a l'accés a les places convocades. Esta exigència de professionalització dels membres dels òrgans de selecció es configura com un mandat bàsic en la normativa vigent; per tant, si dins de l'esfera de l'administració pública convocant no es disposa de personal suficient que complisca este perfil, caldrà acudir a la col·laboració o cooperació interadministrativa.  
Quan concórrega en els membres del tribunal alguna de les circumstàncies establides en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, estos s'abstindran d'intervenir-hi i notificaran esta circumstància a l'Alcaldia Presidència; així mateix, els aspirants podran recusar-los en la forma que disposa l'article 29 de l'esmentada llei.  
El tribunal no podrà constituir-se ni actuar sense l'assistència de més de la meitat dels seus integrants, titulars o suplents, indistintament. Així mateix, estan facultats per a resoldre les qüestions que puguen suscitar-se durant la realització de les proves, per a adoptar els acords necessaris que hi garantisquen el degut ordre en tot allò no previst en les presents bases, i per a l'adequada interpretació d'estes.  
En cada sessió del tribunal podran participar els membres titulars presents en el moment de la seua constitució i, si estan absents, els suplents, sense que puguen substituir-se entre si en la mateixa sessió.   
Si una vegada constituït el tribunal i iniciada la sessió, se n'absenta el president, este designarà, d'entre els vocals concurrents, el que el substituirà durant la seua absència.  
A l'efecte del que disposa l'annex IV del Reial Decret 462/2002, de 24 de maig, el tribunal qualificador tindrà la categoria tercera de les incloses en aquell respecte de les assistències dels seus membres.  
Al tribunal li correspon el desenvolupament i qualificació de les proves selectives, estant vinculat en la seua actuació a les presents bases i no podent aprovar ni declarar que han superat les proves selectives un nombre d'aspirants superior al de places convocades.  
Les decisions s'adoptaran per majoria de vots.  
Setena. Del calendari de les proves i de l'ordre d'actuació  
La data, hora i lloc del començament de les proves selectives s'anunciarà en el Butlletí Oficial de la Província de València, conjuntament amb la relació definitiva d'admesos i exclosos.  
Una vegada començades les proves selectives, no serà obligatòria la publicació dels successius anuncis i incidències en el Butlletí Oficial de la Província de València. Estos anuncis hauran de fer-se públics pel tribunal al local on s'hagen realitzat les actuacions, al tauler d'edictes i en la pàgina web de l'Ajuntament.  
L'ordre d'actuació dels aspirants en aquells exercicis que no puguen realitzar-se conjuntament serà l'alfabètic i començarà per l'aspirant la lletra del quals comence per la lletra U, de conformitat amb el que disposa la Resolució de 4 de maig de 2007, de la conselleria de Justícia, Interior i Administracions Públiques, per la qual es determina la lletra per a fixar l'ordre d'intervenció dels aspirants a totes les proves selectives que es realitzen durant l'any 2007, del conjunt de les administracions públiques valencianes, publicat en el Diari Oficial de la Comunitat Valenciana número 5511, de 14 de maig del mateix any.  
Els opositors seran convocats per a cada exercici en crida única, llevat de cas de força major degudament justificat i apreciat lliurement pel tribunal. La no-presentació d'un aspirant en el moment de ser cridat a qualsevol dels exercicis obligatoris determinarà automàticament la pèrdua del dret a participar en el mateix exercici i en els successius, i per això quedarà exclòs del procés selectiu.  
Entre l'acabament d'un exercici i el començament del següent haurà de transcórrer un període mínim de 72 hores i un màxim de 45 dies naturals.  
Huitena. Desenvolupament del procés selectiu  
A) Fase de concurs  
La fase de concurs tindrà caràcter previ a la fase d'oposició.  
No tindrà el caràcter d'eliminatori i es valoraran exclusivament els mèrits al·legats i acreditats documentalment pels aspirants junt amb la instància, d'acord amb el barem següent:  
1. Experiència professional.   
· Serveis prestats en qualsevol administració pública de caràcter territorial amb funcions semblants a les del lloc que cal exercir, sota les modalitats de funcionari interí o contractat laboral, per any complet o fracció igual o superior a sis mesos: 0,33 punts.   
· Serveis prestats per compte d'altri en el sector privat, amb funcions semblants als de les places convocades, per any complet o fracció igual o superior a sis mesos: 0,15 punts.  
No es computaran mai els serveis que s'hagen prestat simultàniament amb altres també al·legats. (Màxim total 5 punts).  
2. Coneixements del valencià. Seran avaluables els certificats expedits per la Junta Qualificadora de Coneixements de Valencià, segons el detall següent: oral (0,25); elemental (0,50); mitjà (0,75); superior (1).   
3. Formació personal. Màxim total que es pot obtenir 4 punts.  
Titulació i diplomes.  
Es valoraran sempre que no constituïsquen requisits per a l'accés a la plaça. No es valoraran els títols acadèmics o diplomes imprescindibles per a la consecució d'altres de nivell superior que s'al·leguen com a mèrit (màxim parcial 2 punts)  
Llicenciatura: 2 punts.  
Diplomat universitari o equivalent: 1 punt.  
Batxillerat Superior o equivalent: 0,5 punts.  
Cursos de formació i perfeccionament.  
Es tindran en compte exclusivament aquells cursos de formació i perfeccionament que tinguen relació amb temes de caràcter general de l'administració pública o amb les funcions que s'han d'exercir, que hagen sigut organitzats per l'Institut Valencià d'Administració Pública, per escoles de formació de funcionaris, per universitats o qualsevol altre curs homologat per l'IVAP, així com cursos impartits per la Generalitat Valenciana, organismes oficials, organitzacions sindicals dins de plans de formació contínua o cursos homologats per l'Ajuntament. (Màxim parcial: 2 punts).  
La valoració s'efectuarà, segons la duració, d'acord amb l'escala següent:  
De 100 o més hores: 1 punt.  
De 75 o més hores: 0,75 punts.  
De 50 o més hores: 0,50 punts.  
De 25 o més hores: 0,25 punts.  
De 15 o més hores: 0,10 punts.  
Determinada la puntuació obtinguda per cada aspirant en la fase d'oposició, s'hi sumarà l'obtinguda en la fase de concurs, a l'efecte de determinar la puntuació definitiva.  
B) Fase d'oposició.  
Primer exercici: obligatori i eliminatori.  
Consistirà a desenvolupar per escrit, durant un període màxim d'una hora, un qüestionari de 50 preguntes tipus test, amb quatre respostes alternatives, de les quals només una serà la correcta, sobre el programa annex a la convocatòria. La duració serà de seixanta minuts.  
La puntuació d'este exercici serà de 0 a 10 punts, i caldrà un mínim de cinc punts per a superar-lo.  
Segon exercici: obligatori i eliminatori.  
Consistirà en la superació d'un exercici o prova psicotècnica aptitudinal i de personalitat que permeta acreditar les condicions necessàries per a l'exercici del lloc de treball, i això en relació amb les funcions d'este.  
La qualificació d'este exercici serà d'apte o no apte.  
Tercer exercici: obligatori i eliminatori.  
Consistirà a demostrar els coneixements pràctics sobre maneig d'ordinador, tant de tractament de textos com de fulls de càlcul en el temps i forma que el tribunal determine.  
La puntuació d'este exercici serà de 0 a 10 punts, i caldrà un mínim de cinc punts per a superar-lo.  
Quart exercici: obligatori i eliminatori.  
Consistirà a desenvolupar per escrit un tema a triar entre dos temes extrets a l'atzar pel tribunal entre els inclosos en l'annex. La duració efectiva de l'exercici serà determinada pel tribunal dins dels límits mínims d'una hora i màxim una hora i mitja.  
La puntuació d'este exercici serà de 0 a 10 punts, i caldrà un mínim de cinc punts per a superar-lo.  
Cinqué exercici: obligatori i no eliminatori.  
Consistirà en la traducció del castellà al valencià, i viceversa, d'uns textos administratius relacionats amb les tasques pròpies del lloc convocat, d'acord amb la normativa sobre ús del valencià de la Generalitat Valenciana. La duració d'este exercici serà de 30 minuts.  
La puntuació d'este exercici serà de 0 a 4 punts.  
Novena. De la relació d'aprovats i del nomenament  
La relació d'aspirants que han superat les proves es formarà amb les persones que hagen realitzat i superat tots els exercicis obligatoris, sumant per a cada un d'ells les puntuacions obtingudes en tots els exercicis i afegint a esta puntuació el total de punts obtinguts en la fase de concurs. La relació esmentada començarà amb l'aspirant que haja obtingut d'esta manera la puntuació més alta i finalitzarà quan el nombre d'inclosos en esta coincidisca amb el nombre de llocs convocats. Si el nombre d'aspirants indicats d'esta manera és inferior al de places convocades, les no cobertes es declararan desertes. El tribunal no podrà declarar aprovats més aspirants que el total de places que s'han cobrir en la convocatòria.  
El tribunal elevarà a l'Alcaldia una proposta de nomenament com a funcionaris de carrera a favor dels aspirants aprovats.  
Es constituirà una borsa de treball derivada del procés selectiu amb aquells aspirants que hagen aprovat algun exercici de la fase d'oposició, en l'ordre de prelació que els corresponga d'acord amb les puntuacions obtingudes i nombre més gran d'exercicis superats. Quan pertoque cobrir amb caràcter temporal un lloc de treball per personal pertanyent a la borsa de treball, se citarà a qui corresponga per torn per a acreditar la documentació requerida en el procés. La persona que renuncie al lloc oferit serà exclosa de la borsa, llevat de causa justificada. Es consideraran causes justificades aquelles especificades en l'article 14 de l'Ordre de 17 de gener de 2006, de la conselleria de Justícia, Interior i Administracions Públiques, sobre regulació de borses d'ocupació temporal.  
Deu. De la presentació de documents  
Els aspirants proposats presentaran en el Departament de Personal, dins del termini de 20 dies naturals comptadors a partir de la data de publicació de la llista d'aprovats, els documents acreditatius de les condicions de capacitat i requisits exigits en la convocatòria.  
Davant de la impossibilitat, degudament justificada, de presentar els documents esmentats, podrà acreditar-se que es compleixen les condicions exigides en la convocatòria mitjançant qualsevol mitjà de prova admissible en dret.  
Els que tingueren la condició de funcionaris públics estaran exempts de justificar documentalment les condicions i requisits ja demostrats per a obtenir el seu anterior nomenament.  
Els que dins del termini indicat, i excepte casos de força major degudament acreditats, no presenten la documentació o no complisquen els requisits exigits no podran ser nomenats i quedaran anul·lades totes les seues actuacions. En este cas, la Presidència de la corporació formularà una proposta a favor de l'opositor que haja aprovat els exercicis de l'oposició i seguisca en l'ordre de millor puntuació.  
Onze. Del període de pràctica  
Presentada per l'aspirant la documentació assenyalada en la base anterior, l'Alcaldia nomenarà funcionari en pràctiques l'aspirant proposat, en el termini de trenta dies naturals comptadors des de l'endemà de la presentació de la documentació referida.  
El funcionari nomenat en pràctiques està obligat a realitzar un mes de pràctiques, durant el qual serà avaluat, en relació amb el treball desenvolupat en el lloc d'auxiliar administratiu. I haurà de superar-lo per a ser nomenat funcionari de carrera.  
Superat el període de pràctiques, l'aspirant proposat, amb la formulació prèvia de jurament o promesa a què es refereix l'article 32.c del Text Refós de la Llei de Funció Pública Valenciana, serà nomenat funcionari de carrera i en prendrà possessió del càrrec.  
Els aspirants que no superen el curs de formació perdran tots els drets al seu nomenament com a funcionaris de carrera.  
Dotze. De les incidències  
El tribunal està autoritzat per a resoldre els dubtes que es presenten i adoptar els acords necessaris per al bon ordre del procés selectiu en tot allò no previst en estes bases.  
Tretze. Dels recursos  
Contra les presents bases i la corresponent convocatòria, actes que posen fi a la via administrativa, podrà optar-se per interposar un dels recursos següents:  
a) Amb caràcter potestatiu, recurs de reposició davant del mateix òrgan que el va dictar, i això en el termini d'un mes comptador des de l'endemà de la publicació en el diari de màxima difusió de l'anunci de l'extracte de les presents bases.  
Transcorregut un mes des de l'endemà de la interposició del recurs de reposició sense que este haja sigut resolt, podrà entendre's desestimat i es podrà interposar el recurs contenciós administratiu, a elecció, davant dels jutjats del mateix ordre de València, o davant del jutjat contenciós administratiu del seu propi domicili, en el termini de sis mesos des de la desestimació esmentada.  
b) Recurs contenciós administratiu, a elecció, davant dels jutjats del mateix ordre de València, o davant del jutjat contenciós administratiu del propi domicili del recurrent, dins del termini de dos mesos comptadors des de l'endemà de la publicació en el diari de màxima difusió de l'anunci de l'extracte de les presents bases.  
Tot això sense perjudici que es puga exercir qualsevol altre recurs o acció que es tinga per convenient en defensa dels respectius interessos.  
Programa auxiliars administratius  
Tema 1. La Constitució espanyola del 1978. Antecedents. Característiques, estructura i contingut general. Procediments de reforma. Valors i principis constitucionals. Els drets i deures fonamentals. Garantia i tutela d'estos. La protecció jurisdiccional dels drets fonamentals de la persona. El recurs d'empara.  
Tema 2. Les Corts Generals. El procediment d'elaboració de les lleis. Classes de lleis. La funció financera de les Corts. La funció de control de les Corts. Òrgans de control dependents de les Corts Generals: el Defensor del Poble i el Tribunal de Comptes.  
Tema 3. El Govern en el sistema constitucional espanyol. Integració i cessament. Funcions. L'estatut dels membres del Govern. El president del Govern. Govern i administració. Relacions entre El Govern i el poder legislatiu. La responsabilitat política de Govern. Moció de censura i qüestió de confiança.  
Tema 4. El poder judicial. Regulació constitucional de la justícia. L'organització de l'administració de justícia a Espanya: ordres jurisdiccionals. El ministeri fiscal. El Tribunal Constitucional en la Constitució i en la seua llei orgànica. El sistema espanyol de control de constitucionalitat de les lleis.   
Tema 5. L'organització territorial de l'Estat. Les comunitats autònomes en la Constitució espanyola. Els estatuts d'autonomia: elaboració, significat i contingut. Sistema constitucional de distribució de competències entre l'Estat i les comunitats autònomes. L'Estatut d'Autonomia de la Comunitat Valenciana. La Generalitat i les restants institucions valencianes. L'administració local valenciana. La reforma de l'estatut valencià.   
Tema 6. Principis constitucionals de l'administració pública espanyola. La personalitat jurídica de l'administració. La regulació de l'administració en la Llei de Règim Jurídic de les Administracions Públiques i del Procediment Administratiu Comú. El control de l'administració.   
Tema 7. L'administrat: concepte i classes. La capacitat dels administrats i les seues causes modificatives. Drets dels ciutadans davant de l'administració. Disposicions generals sobre els procediments administratius i normes reguladores dels distints procediments. Dies i hores hàbils. Còmput de terminis. Tramitació ordinària i tramitació d'urgència. Fases del procediment administratiu i intervenció dels administrats.   
Tema 8. L'acte administratiu. Concepte. Elements. Classes. Requisits: la motivació i forma. L'eficàcia dels actes administratius: el principi d'autotutela declarativa. La notificació: contingut, termini i pràctica. La notificació defectuosa. La publicació. La invalidesa de l'acte administratiu. Supòsits de nul·litat de ple dret i anul·labilitat. El principi de conservació de l'acte administratiu.   
Tema 9. La revisió d'actes i disposicions per la mateixa administració: supòsits. Recursos administratius: principis generals. Actes susceptibles de recurs administratiu. Classes de recursos. Les reclamacions administratives prèvies a l'exercici d'accions civils i laborals. Procediments substitutius dels recursos administratius: conciliació, mediació i arbitratge.  
Tema 10. Règim jurídic dels contractes de les administracions públiques. Requisits dels contractes. L'òrgan de contractació. El contractista: capacitat, solvència, prohibicions, classificació. La selecció del contractista, actuacions prèvies a la contractació. Procediments, formes i criteris d'adjudicació. Garanties. Perfeccionament i formalització del contracte. Execució i modificació dels contractes. Prerrogatives de l'administració. Extinció del contracte.   
Tema 11. L'administració local en la Constitució. Entitats que la integren. El principi d'autonomia local: significat, contingut i límits. La Carta Europea de l'Autonomia Local. El marc competencial de les entitats locals. El sistema electoral local. Elecció dels regidors i alcaldes. Qüestió de confiança i moció de censura en l'àmbit local.   
Tema 12. L'estatut dels membres electius de les corporacions locals: adquisició i pèrdua de la condició de membres de la corporació. Drets i deures. Els grups polítics.   
Tema 13. El municipi i els seus elements. L'organització municipal. Òrgans necessaris: l'alcalde, tinents d'alcalde, el ple, i la junta de govern local. Òrgans complementaris: comissions informatives i altres òrgans. Règim de sessions i acords dels òrgans de govern local. Actes, certificats, comunicacions, notificacions i publicació dels acords.   
Tema 14. Singularitats del procediment administratiu en l'esfera local. La informació i participació ciutadana. El registre d'entrada i eixida de documents. Els recursos administratius i la revisió dels actes en via administrativa. Impugnació dels actes i acords locals i exercici d'accions.   
Tema 15. La potestat reglamentària de les entitats locals: reglaments i ordenances. Procediment d'elaboració i aprovació. El Reglament Orgànic Municipal. Els bans.  
Tema 16. Els béns de les entitats locals. Regulació jurídica. Classes. Béns de domini públic i béns patrimonials. Prerrogatives i potestats de les entitats locals en relació amb els seus béns. Els béns comunals. L'inventari. El patrimoni municipal de sòl, concepte, integració, finalitat i destinació.   
Tema 17. Les formes d'activitat de les entitats locals. Serveis públics locals. L'activitat de foment en l'esfera local. Les subvencions locals. La intervenció administrativa local en l'activitat privada: llicències i autoritzacions administratives, classes. Especial referència a la llicència urbanística: actes subjectes, naturalesa i règim jurídic.   
Tema 18. La funció social de la propietat i l'estatut de la propietat del sòl: principis generals. Contingut del dret de propietat del sòl: facultats, deures i càrregues. Situacions bàsiques del sòl i el seu règim d'utilització. La classificació del sòl i el seu règim urbanístic. L'activitat de planejament i ordenació urbanística en la legislació valenciana. La publicació, vigència i executivitat dels plans. Efectes de l'aprovació. Modificació i revisió de plans.   
Tema 19. El pressupost general de les entitats locals: concepte i contingut. Especial referència a les bases d'execució del pressupost. L'elaboració i aprovació del pressupost general. L'estructura pressupostària. Les modificacions de crèdit: classes, concepte, finançament i tramitació. L'execució del pressupost de despeses i d'ingressos: les seues fases. La liquidació del pressupost.   
Tema 20. El personal al servei de les entitats locals. Regulació jurídica. Classificació. Funcionaris amb habilitació de caràcter nacional i funcionaris propis de les corporacions locals. Personal laboral i personal eventual. Selecció del personal i provisió de llocs de treball. Adquisició i pèrdua de la condició de funcionari. Drets, deures i incompatibilitats dels empleats públics. Règim disciplinari.   
Cosa que es fa pública als efectes oportuns.  
Albal, 18 de desembre de 2007.- L'alcalde president: Ramón Marí Vila.